ΕΝΔΕΙΚΤΙΚΕΣ ΑΠΑΝΤΗΣΕΙΣ

ΘΕΜΑ 4ο
α) Οι φόροι αποτελούν αναγκαίο μέσο μεταβίβασης αγοραστικής δύναμης (χρήματος) από τα διάφορα φυσικά και νομικά πρόσωπα στο κράτος. Η μεταβίβαση αυτή δε συνοδεύεται ούτε συνδέεται άμεσα με αντίστοιχη ειδική αντιπαροχή, αλλά τα χρηματικά αυτά ποσά τα διαθέτει το κράτος, για να καλύψει τις συλλογικές ή κοινωνικές του ανάγκες.
	
β) Ως φορολογική βάση μπορεί να χρησιμοποιηθεί οποιοδήποτε χαρακτηριστικό γνώρισμα των ιδιωτικών φορέων, οικονομικό ή όχι. Συνήθως χρησιμοποιούνται διάφορα οικονομικά χαρακτηριστικά, όπως το εισόδημα, η περιουσία και η δαπάνη.

γ) i.  Το μέγεθος της φορολογικής βάσης σε ευρώ είναι : 20.000 + 30.000 = 50.000 ευρώ.

ii. Ο φόρος που αντιστοιχεί στον φορολογούμενο όταν ο φορολογικός συντελεστής είναι 10% είναι: Φορολογική βάση x φορολογικό συντελεστή = 50.000 x 0,10 = 5.000 ευρώ.
